open-index/open-wikipedia-markdown huggingface dataset:
Σόνια Ρουμπίνσκι

Η **Σόνια Ρουμπίνσκι** (Sonia Rubinsky, 10 Ιουνίου 1957) είναι Βραζιλιάνα κλασική πιανίστα.

## Πρώτα χρόνια και εκπαίδευση
Γεννημένη στο Καμπίνας από Πολωνή μητέρα και Λιθουανό πατέρα, η Ρουμπίνσκι έζησε στη Βραζιλία τα πρώτα δεκατρία χρόνια της ζωής της. Αργότερα έζησε στο Ισραήλ για επτά χρόνια και ύστερα μετακόμισε στη Νέα Υόρκη.  Έδωσε την πρώτη της συναυλία σε ηλικία έξι ετών,  έπαιξε στην πρώτη της παράσταση ως σολίστ με ορχήστρα όταν ήταν δώδεκα,  και έπαιξε για τον Άρτουρ Ρουμπινστάιν όταν ήταν δεκαέξι. Η Ρουμπίνσκι σπούδασε μαζί με τους Βλάντο Περλεμούτερ,  Μπέβεριτς Γουέμπστερ, Γιάκομπ Λατάινερ, Όλγκα Νορμάνια και Ουίλιαμ Ντάφλιαν και αποφοίτησε από τη Σχολή Τζούλιαρντ με πτυχίο Διδάκτωρ Τεχνών.

## Καριέρα
Η Ρουμπίνσκι έχει εμφανιστεί ως σολίστ ή με ορχήστρες στη Βόρεια Αμερική, την Ευρώπη, το Ισραήλ και τη Νότια Αμερική. Παίζει συχνά στη Βραζιλία, κυρίως με την Ορχήστρα του Δημοτικού Θεάτρου του Ρίο ντε Τζανέιρο και του Σάο Πάολο, τη Συμφωνική Ορχήστρα της Βραζιλίας, τη Συμφωνική του Καμπίνας και την Κρατική Συμφωνική του Σάο Πάολο. Έχει λάβει το διάσημο βραβείο Ουίλιαμ Πέτσεκ καθώς και το βραβείο «Best Recitalist of the Year» από την Ένωση Μουσικών Κριτικών του Σάο Πάολο. Κέρδισε το βραβείο Κάρλος Γκόμες ως Πιανίστα της Χρονιάς το 2006 και κέρδισε ένα βραβείο Latin Grammy,  το 2009, για την Καλύτερη Ηχογράφηση της Χρονιάς για τον 8ο δίσκο της, που περιλάμβανε ολοκληρωμένα έργα για πιάνο του Εϊτόρ Βίλα-Λόμπος, που κυκλοφόρησε από τη δισκογραφική εταιρεία Naxos.

Η Ρουμπίνσκι δισκογράφησε όλα τα έργα για πιάνο του Εϊτόρ Βίλα-Λόμπος κυκλοφορημένα από την εταιρεία Naxos.  Επίσης, έχει ηχογραφήσει μουσική των Τζον Άνταμς, Ντεμπυσί, Μότσαρτ και άλλων για τις εταιρείες Nonesuch/Elektra, Daghlian, Albany Records και Algol Editora.

## Παραπομπές


## Εξωτερικοί σύνδεσμοι

* 
* Συνέντευξη του Ντέιβιντ Ντούμπαλ με τη Σόνια Ρουμπίνσκι και τον Ουίλιαμ Ντάφλιαν, WNCN-FM, 9 Ιουνίου 1985
Ακρωτήριο Φαρίνα

Το Ακρωτήρι Φαρίνα (Γαλλικά: Cap Farina) είναι ένα ακρωτήριο στο Κυβερνείο της Μπιζέρτας στην Τυνησία. Αποτελεί το βορειοδυτικό άκρο του Κόλπου της Τύνιδας. Οι τυνησιακές πόλεις Γκαρ ελ-Μελχ (η αρχαία Κάστρα Δέλια), Ραφ ράφ, Λαχμέρι και η παραλία Πλαζ Σίντι Αλί Μεκκί Εστ βρίσκονται κατά μήκος της χερσονήσου.

## Όνομα
Το ακρωτήρι ήταν γνωστό στους Φοίνικες και τους Καρχηδονίους ως 𐤓𐤀𐤔 𐤀𐤔𐤌𐤍, που σημαίνει το Ακρωτήρι του Εσμούν, ενός θεού της θεραπείας στο φοινικικό πάνθεον, τον οποίο οι Έλληνες και οι Ρωμαίοι ταύτιζαν ποικιλοτρόπως με τον Ασκληπιό ή τον Απόλλωνα. Από αυτό, το όνομα του ακρωτηρίου ερμηνεύτηκε από τους Ελληνορωμαίους συγγραφείς ως Ρουσουκμόνα και ήταν γνωστό κατά τη ρωμαϊκή κυριαρχία ως το Ακρωτήρι του Απόλλωνα (Λατινικά: Apollinis Promontorium) ή του Ωραίου (Pulchri Promontorium).

Τα σύγχρονα αραβικά ονόματά του είναι Ρας ετ-Ταρφ ή Ρας Σίντι Αλί ελ-Μεκκί.

## Γεωγραφία
Η άκρη του Ακρωτηρίου Φαρίνα αποτελεί το βορειοδυτικό άκρο του Κόλπου της Τύνιδας. Η γεωλογική δομή που σχηματίζει το Ακρωτήρι Φαρίνα συνεχίζεται υποβρύχια πριν αναδυθεί για να σχηματίσει τη Νήσο Πλάνε, 3,75 χιλιόμετρα (2,3 μίλια) ανοιχτά της ακτής.

## Ιστορία
Κατά τη ρωμαϊκή κυριαρχία, η χερσόνησος διατήρησε έναν αρχαίο και σημαντικό ναό του «Απόλλωνα», που πιθανότατα αποτελούσε συνέχεια της καρχηδονιακής λατρείας του θεού της θεραπείας Εσμούν. Ο οικισμός στην Κάστρα Δέλια (σύγχρονο Γκαρ ελ-Μελχ), ο μεγαλύτερος στη χερσόνησο, ήταν επίσης γνωστός κατά καιρούς με το λατινοποιημένο φοινικικό όνομα της χερσονήσου ως «Ρουσουκμόνα».

## Παραπομπές


## Βιβλιογραφία
* .
* .

## Εξωτερικοί σύνδεσμοι
* 

Κατηγορία:Σελίδες με μη επιθεωρημένες μεταφράσεις
Άντστοκ

Το **Άντστοκ** (αγγλ. *Adstock*) είναι χωριό της Αγγλίας, στην κομητεία Μπάκιγχαμσιρ και το διαμέρισμα-περιοχή Έυλσμπερυ Βέιλ. Ο πληθυσμός του ήταν 365 κάτοικοι στην απογραφή του 2021, μειωμένος σε σχέση με τους 415 κατοίκους της απογραφής του 2001. Το χωριό απέχει 5 χιλιόμετρα νοτιοανατολικά από την πόλη Μπάκιγχαμ.

## Ιστορικά στοιχεία
Στο χωριό υπάρχουν υπολείμματα ρωμαϊκής οδού. Κατά τον Μεσαίωνα ακόμα περιβαλλόταν από το Μπέρνγουντ, ένα από τα σημαντικότερα «βασιλικά δάση». Ο οικισμός αναφέρεται στο *[[Domesday Book]]* (1086 μ.Χ.) με την παλαιοαγγλική ονομασία *Edestoche* που σημαίνει «το αγρόκτημα του Eadda». Το γειτονικό χωριό Άντινγκτον πήρε το πρώτο συνθετικό της ονομασίας του από το ίδιο πρόσωπο. Την ίδια χρονική περίοδο, το υποστατικό του Άντστοκ δόθηκε από τον Γουλιέλμο τον Κατακτητή στον νόθο γιο του Γουλιέλμο Πιπερέλλο (Γουίλιαμ Πέβερελ). Ο ενοριακός ναός του χωριού χρονολογείται από τον 12ο αιώνα και είναι αφιερωμένος στην Αγία Καικιλία. Η σημερινή στέγη ωστόσο χρονολογείται από το 1597 και ο ναός αναστηλώθηκε εν πολλοίς κατά τη Βικτωριανή εποχή. Η ελαφρότερη και παλαιότερη από τις δύο καμπάνες του χρονολογείται από το 1440.

Το Άντστοκ φιλοξενούσε έναν εξωτερικό σταθμό του Μπλέτσλεϊ Παρκ με μηχανήματα αποκρυπτογραφήσεως κατά τον Β΄ Παγκόσμιο Πόλεμο.

## Παραπομπές


## Εξωτερικοί σύνδεσμοι
* Το Άντστοκ στο *[[Domesday Book]]*

Αντστοκ
Γουάντσντον

Το **Γουάντσντον** (αγγλ. *Waddesdon*) είναι χωριό της Αγγλίας στην κομητεία Μπάκιγχαμσιρ. Ο πληθυσμός του ήταν 1.976 κάτοικοι στην απογραφή του 2021, με συμπερίληψη των οικισμών Φλητ Μάρστον και Άπερ Γουίντσεντον. Το χωριό απέχει 10 χιλιόμετρα δυτικά-βορειοδυτικά από την πόλη Έυλσμπερυ. Είναι παραδοσιακά αγροτικό χωριό, με μύλους, μεταξουργία και πλέξιμο δαντελών. Το τοπικό δημοτικό σχολείο και νηπιαγωγείο έχει σχεδόν 200 μαθητές, ενώ υπάρχει και γυμνάσιο-λύκειο της Εκκλησίας της Αγγλίας, που προσελκύει παιδιά και από τους γειτονικούς οικισμούς και έχει έτσι περισσότερους από 600 μαθητές και μαθήτριες.

## Ιστορικά στοιχεία
Η ονομασία του οικισμού σημαίνει «λόφος του ανθρώπου [που τον λένε] Γουότ». Ο αξιολογος ενοριακός ναός του Γουάντσντον χρονολογείται από το έτος 1190, με υστερομεσαιωνικές και βικτωριανές, προσθήκες, και είναι αφιερωμένος στον Αρχάγγελο Μιχαήλ και Πάντες τους Αγγέλους.

Το 1874 ο βαρόνος Φέρντιναντ ντε Ρότσιλντ αγόρασε ένα μεγάλο κτήμα στην περιοχή του χωριού και έκτισε την τεράστια έπαυλη του Γουάντσντον (*Waddesdon Manor*) στην κορυφή ενός λόφου πάνω από το Γουάντσντον (πρβλ. την ετυμολογία της ονομασίας του χωριού). Ο βαρόνος μεταμόρφωσε το χωριό κτίζοντας νέα σπίτια για τους εργαζόμενους στην έπαυλη, νέο σχολείο, παμπ, περίπτερο κρίκετ και αίθουσα εκδηλώσεων.

Η έπαυλη και ο κήπος της είναι σήμερα ιδιοκτησία του Εθνικού Καταπιστεύματος (*National Trust*), ενώ ο κληρονόμος Τζέικομπ Ρότσιλντ, 4ος βαρόνος Ρότσιλντ, διατηρεί την ιδιοκτησία του κτήματος και σπίτι στο κοντινό Άυθροουπ.

Στις 17 Νοεμβρίου 2017 συγκρούσθηκαν στον αέρα κοντά στο χωριό ένα αεροπλάνο και ένα ελικόπτερο με αποτέλεσμα 4 νεκρούς.

## Παραπομπές


## Εξωτερικοί σύνδεσμοι
* Η έπαυλη του Γουάντσντον

Γουαντσντον
Κλίφτον Ρέυνς

Το **Κλίφτον Ρέυνς** (αγγλ. *Clifton Reynes*) είναι χωριό της Αγγλίας στην κομητεία Μπάκιγχαμσιρ. Ο πληθυσμός του ήταν 178 κάτοικοι στην απογραφή του 2011. Το χωριό απέχει 13 χιλιόμετρα βόρεια από το κέντρο της πόλεως Μίλτον Κινζ.

thumb|left|295px|Ο Ναός της Παναγίας στο Κλίφτον Ρέυνς
Το βόρειο όριο της κοινότητας (*civil parish*) είναι ο ποταμός Γκρέιτ Ουζ, ο οποίος τη χωρίζει από τις κοινότητες Λάβεντον και Κολντ Μπρέυφηλντ. Η ονομασία του οικισμού έχει δύο μέρη: το πρώτο είναι αγγλοσαξονικό και σημαίνει «αγρόκτημα σε απότομη πλαγιά», ενώ το δεύτερο αναφέρεται στους αρχικούς κατόχους των γαιών του χωριού ως το οικογενειακό τους όνομα. Ο οικισμός αναφέρεται στο *[[Domesday Book]]* (1086 μ.Χ.) με την ονομασία **Κλίφτον** (*Cliftone*).

Ο ενοριακός ναός του χωριού είναι αφιερωμένος στην Παναγία και (πράγμα ασυνήθιστο για εκκλησιά του Μπάκιγχαμσιρ) φέρει πολεμίστρες σε όλη την περίμετρο της στέγης του. Ο πύργος του πιστεύεται ότι είναι νορμανδικός, αλλά η κορυφή του είναι μεταγενέστερη, πιθανώς του 14ου αιώνα. Το μεγαλύτερο μέρος του ναού είναι του 13ου, του 14ου και του 15ου αιώνα, ενώ ο πρόναος είναι ασυνήθιστα υψηλός. Ενδιαφέρουσα αρχιτεκτονική στον οικισμό είναι επίσης η κρήνη του 14ου αιώνα και τα μεσαιωνικά μνημεία της οικογένειας των Ρέυνς, μεταξύ των οποίων δύο ζεύγη ξύλινων ομοιωμάτων.

## Παραπομπές


Κλιφτον Ρευνς
Ίμπστοουν

Το **Ίμπστοουν**, παλαιότερα **Ίπστοουν** (αγγλ. *Ibstone*, *Ipstone*)                         είναι χωριό της Αγγλίας στην κομητεία Μπάκιγχαμσιρ. Ο πληθυσμός του ήταν 242 κάτοικοι στην απογραφή του 2011, έναντι 237 κατοίκων της απογραφής του 2001.

Η ονομασία του οικισμού είναι αγγλοσαξονικό και σημαίνει «συνοριακή πέτρα του Χίμπα», μια αναφορά στο σύνορο με την κομητεία Όξφορντσιρ. Την εποχή του βασιλέως Εδουάρδου του Ομολογητή το χωριό αποκαλείτο *Hibestanes*. Ο ενοριακός ναός είναι αφιερωμένος στον Άγιο Νικόλαο.

## Παραπομπές


## Εξωτερικοί σύνδεσμοι

* Ο ναός του Αγίου Νικολάου

Ιμπστοουν
Λάθμπερυ

Το **Λάθμπερυ** (αγγλ. *Lathbury*) είναι χωριό της Αγγλίας στην κομητεία Μπάκιγχαμσιρ. Ο πληθυσμός του ήταν 156 κάτοικοι στην απογραφή του 2011. Το χωριό είναι κτισμένο δίπλα στον ποταμό Γκρέιτ Ουζ, με έναν μαίανδρό του να το περιβάλλει σχεδόν. Το Λάθμπερυ απέχει οκτώ χιλιόμετρα βορειοανατολικά από το κέντρο της πόλεως Μίλτον Κινζ. Ο οικισμός αναφέρεται στο *[[Domesday Book]]* (1086 μ.Χ.) με την ονομασία *Latesberie*.

Ο ενοριακός ναός του Λάθμπερυ είναι αφιερωμένος στους Αγίους Πάντες και αποτελεί διατηρητέο κτίσμα (Grade I) του 12ου αιώνα.

## Παραπομπές


Λαθμπερυ
Επίσκοπος Σκοπέλου Νικόδημος

Ο **Επίσκοπος Σκοπέλου Νικόδημος** (κατά κόσμον *Ιωάννης Ευσταθίου*, Χαλκίδα, 1969) είναι Έλληνας ιεράρχης ο οποίος υπηρετεί ως βοηθός επίσκοπος και πρωτοσύγκελος της Ιεράς Μητροπόλεως Χαλκίδος, Ιστιαίας και Βορείων Σποράδων.

## Βιογραφικό
Ο κατά κόσμον Ιωάννης Ευσταθίου γεννήθηκε στη Χαλκίδα το 1969. Είναι αδελφός κατά σάρκα του Μητροπολίτη Γόρτυνος και Μεγαλοπόλεως Νικηφόρου. Αποφοίτησε από την Ανωτέρα Εκκλησιαστική Σχολή Αθηνών το 1990 και από τη Θεολογική Σχολή του Πανεπιστημίου Αθηνών το 1995. Εκάρη μοναχός στην Ιερά Μονή Αγίου Γεωργίου Άρμα (στα ανατολικά της Χαλκίδας). Διάκονος χειροτονήθηκε το 1992 από τον Μητροπολίτη Χαλκίδος Χρυσόστομο Α’ και πρεσβύτερος το 1996. Υπηρέτησε στη Μητρόπολη Χαλκίδος. Από το 2001 μέχρι το 2003 υπηρέτησε ως αποσπασμένος εφημέριος στη Ιερά Μητρόπολη Ιταλίας. Το 2003 αναγορεύθηκε διδάκτορας του Ινστιτούτου Οικουμενικής Θεολογίας του Μπάρι της Ιταλίας. Διετέλεσε γενικός αρχιερατικός επίτροπος (2004-2006) και πρωτοσύγκελλος (2006-σήμερα) της Μητροπόλεως Χαλκίδος. Στις 9 Οκτωβρίου 2023 εξελέγη τιτουλάριος Επίσκοπος Σκοπέλου, βοηθός της Μητροπόλεως Χαλκίδος, έχοντας συνυποψηφίους τους αρχιμανδρίτες Σεραφείμ Σπέη και Ιωσήφ Κατσούρα. Στις 26 Οκτωβρίου χειροτονήθηκε στον βαθμό του επισκόπου στον Ιερό Ναό Αγίου Δημητρίου Χαλκίδος. Τη χειροτονία τέλεσε ο Αρχιεπίσκοπος Αθηνών και πάσης Ελλάδος Ιερώνυμος Β´, συμπαραστατούμενος από πλειάδα αρχιερέων.

## Παραπομπές


Κατηγορία:Επίσκοποι της Εκκλησίας της Ελλάδος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ταμπλεμάρ

Το **Ταμπλεμάρ** (, ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Μητροπολίτης Γόρτυνος και Μεγαλοπόλεως Νικηφόρος

Ο **Μητροπολίτης Νικηφόρος** (κατά κόσμον *Αθανάσιος Ευσταθίου*, Ροβιές Εύβοιας, 20 Μαρτίου 1967) είναι Έλληνας θεολόγος και ιεράρχης της Εκκλησίας της Ελλάδος ο οποίος διατελεί Μητροπολίτης Γόρτυνος και Μεγαλοπόλεως από το 2022.

## Βιογραφικό
Ο κατά κόσμον Αθανάσιος Ευσταθίου γεννήθηκε στις 20 Μαρτίου 1967 στο χωριό Ροβιές της Ευβοίας. Είναι κατά σάρκα αδερφός του Επισκόπου Σκοπέλου Νικοδήμου, βοηθού επισκόπου και πρωτοσυγκέλλου της Ιεράς Μητροπόλεως Χαλκίδος, Ιστιαίας και Βορείων Σποράδων. Σπούδασε θεολογία στη Θεολογική Σχολή του Πανεπιστημίου Αθηνών. Είναι κάτοχος μεταπτυχιακού τίτλου από το Istituto di Teologia Ecumenico-Patristica “San Nicola” της Θεολογικής Σχολής Απουλίας (Facoltà Teologica Pugliese) στο Μπάρι της Ιταλίας.

Στις 5 Νοεμβρίου 1995 εκάρη μοναχός στην Ιερά Μονή Αγίου Γεωργίου Άρμα (στα ανατολικά της Χαλκίδας). Διάκονος χειροτονήθηκε στις 13 Νοεμβρίου του ίδιου έτους από τον Μητροπολίτη Χαλκίδος Χρυσόστομο Α’ και πρεσβύτερος στις 6 Δεκεμβρίου από τον ίδιο Μητροπολίτη. Την ημέρα της χειροτονίας του σε πρεσβύτερο έλαβε και το οφίκιο του αρχιμανδρίτη. Υπηρέτησε ως ιεροκήρυκας της Μητροπόλεως Χαλκίδος και αρχιερατικός επίτροπος Μεσσαπίων (1996-1997), ως προϊστάμενος του Ιερού Ναού Αγίας Παρασκευής πολιούχου Χαλκίδος (1998-2010), ως διευθυντής του Οικοτροφείου Αρρένων της Μητροπόλεως «Η Αγία Παρασκευή» (2003-2005), ως ηγούμενος της Μονής Αγίου Γεωργίου Άρμα (2006-2010), ως αρχιερατικός επίτροπος Χαλκίδος (2008-2010), ως εφημέριος των ενοριών Μπάρι και Φότζιας της Ιεράς Μητροπόλεως Ιταλίας (2010-2014), ως εφημέριος του Ιερού Ναού Ζωοδόχου Πηγής του Ορφανοτροφείου Χαλκίδος (2014-2022) και ως γενικός αρχιερατικός επίτροπος της Μητροπόλεως Χαλκίδος (2019-2022).

Στις 6 Οκτωβρίου 2022 εξελέγη Μητροπολίτης Γόρτυνος και Μεγαλοπόλεως με 63 ψήφους (επί 77 ψηφισάντων) έχοντας συνυποψηφίους τους Αρχιμανδρίτες Ιάκωβο Κανάκη (9 ψήφοι) και Μελέτιο Στάθη (0 ψήφοι και 5 λευκά ψηφοδέλτια). Στις 8 Οκτωβρίου 2022 χειροτονήθηκε στον βαθμό του επισκόπου, στον Μητροπολιτικό Ναό Αθηνών από τον Αρχιεπίσκοπο Αθηνών και πάσης Ελλάδος Ιερώνυμο Β´, συμπαραστατούμενος από πλειάδα αρχιερέων. Στις 13 Νοεμβρίου, ενθρονίστηκε στον Μητροπολιτικό Ναό Αγιας Κυριακής Δημητσάνας και στις 20 Νοεμβρίου, στον Καθεδρικό Ναό Αγίου Νικολάου Μεγαλοπόλεως.

Πέρα της μητρικής του, ομιλεί την ιταλική γλώσσα ενώ είναι και γνώστης της αγγλικής.

## Παραπομπές


## Εξωτερικοί σύνδεσμοι
* 

Νικηφορος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Συμμετοχή της Ελλάδας στη Eurovision 1998

Η Ελλάδα συμμετείχε στον Διαγωνισμό Τραγουδιού Eurovision 1998 που πραγματοποιήθηκε στις 9 Μαΐου στο Μπέρμιγχαμ του Ηνωμένου Βασιλείου. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 7 Μαρτίου 1998. Νικητές αναδείχθηκαν το συγκρότημα Θάλασσα με το τραγούδι «Μια Κρυφή Ευαισθησία», το οποίο κατέληξε στην 20η θέση του τελικού της Eurovision, με 12 βαθμούς, η χειρότερη θέση που είχε κατακτήσει η Ελλάδα μέχρι τότε. 

## Ιστορικό
Πριν το διαγωνισμό του 1998, η Ελλάδα συμμετείχε στη Eurovision είκοσι φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση, η οποία ήρθε δύο φορές: το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ και το 1992 με το τραγούδι "Όλου του Κόσμου η Ελπίδα" της Κλεοπάτρας. Το χειρότερο αποτέλεσμα της Ελλάδας ήταν η 19η θέση το 1990 με το τραγούδι "Χωρίς Σκοπό" των Χρήστου Κάλοου και Wave.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### Εθνικός τελικός
Η ΕΡΤ διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 1998, ο οποίος διεξήχθη στις 7 Μαρτίου στα στούντιο της ΕΡΤ με παρουσιαστή τον Γιώργο Μαρίνο και μεταδόθηκε ζωντανά από την ΕΤ1. Πριν τον τελικό, προηγήθηκαν οκτώ ημιτελικοί, από τους οποίους το τηλεοπτικό κοινό επέλεγε ένα τραγούδι για να προκριθεί στον τελικό.

#### Ημιτελικοί

#### Τελικός
Ο τελικός διεξήχθη στις 7 Μαρτίου 1998. Νικητές αναδείχθηκαν το συγκρότημα Θάλασσα με το τραγούδι «Μια Κρυφή Ευαισθησία». Το αποτέλεσμα καθορίστηκε αποκλειστικά από το τηλεοπτικό κοινό.

## Στη Eurovision
Ο Διαγωνισμός Τραγουδιού Eurovision 1998 πραγματοποιήθηκε στο National Indoor Arena στο Μπέρμιγχαμ του Ηνωμένου Βασιλείου στις 9 Μαΐου 1998.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιαστή τον Γιάννη Μητρόπουλο.

Η Ελλάδα ερμήνευσε 2η σε σειρά εμφάνισης, μετά τη συμμετοχή της Κροατίας και πριν τη συμμετοχή της Γαλλίας, ενώ κατετάγη εικοστή, σημειώνοντας 12 βαθμούς, η χειρότερη θέση που είχε κατακτήσει η Ελλάδα μέχρι τότε.

### Ψηφοφορία

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1998
Μητροπολίτης Φαναρίου Αγαθάγγελος

Ο **Μητροπολίτης Φαναρίου Αγαθάγγελος** (κατά κόσμον *Βασίλειος Χαραμαντίδης*, Χάλκη Δωδεκανήσου, 1961) είναι Έλληνας θεολόγος και ιεράρχης της Εκκλησίας της Ελλάδος, βοηθός επίσκοπος της Ιεράς Αρχιεπισκοπής Αθηνών.

## Βιογραφικό
Ο κατά κόσμον Βασίλειος Χαραμαντίδης γεννήθηκε στη Χάλκη της Δωδεκανήσου το 1961. διάκονος χειροτονήθηκε το 1983 και πρεσβύτερος το 1988 από τον Μητροπολίτη Θηβών Ιερώνυμο. Σπούδασε θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών και πραγματοποίησε μεταπτυχιακές σπουδές στη Θεολογική Σχολή του Αριστοτελείου Πανεπιστημίου Θεσσαλονίκης. Υπηρέτησε ως εφημέριος στην Ιερά Μητρόπολη Θηβών και Λεβαδείας. Το 2001 διορίστηκε διευθυντής της Αποστολικής Διακονίας της Εκκλησίας της Ελλάδος.

Στις 9 Ιανουαρίου 2003 εξελέγη τιτουλάριος Επίσκοπος Φαναρίου, βοηθός της Αρχιεπισκοπής Αθηνών, με 57 ψήφους έχοντας συνυποψηφίους τους αρχιμανδρίτες Κύριλλο Μισιακούλη (2 ψήφοι) και Διονύσιο Μάνταλο (1 ψήφος και 13 λευκά ψηφοδέλτια). Στις 13 Ιανουαρίου του ιδίου έτους χειροτονήθηκε επίσκοπος. Στις 27 Ιουνίου 2019, με απόφαση της Διαρκούς Ιεράς Συνόδου της Εκκλησίας της Ελλάδος προήχθη σε τιτουλάριο μητροπολίτη με τον ίδιο τίτλο.

## Παραπομπές


Κατηγορία:Επίσκοποι της Εκκλησίας της Ελλάδος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Συμμετοχή της Ελλάδας στη Eurovision 1997

Η Ελλάδα συμμετείχε στον Διαγωνισμό Τραγουδιού Eurovision 1997 που πραγματοποιήθηκε στις 3 Μαΐου στο Δουβλίνο της Ιρλανδίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) επέλεξε εσωτερικά τη Μαριάννα Ζορμπά ως την εκπρόσωπο της Ελλάδας με το τραγούδι «Χόρεψε», το οποίο κατέληξε στην 12η θέση του τελικού της Eurovision, με 39 βαθμούς. 

## Ιστορικό
Πριν το διαγωνισμό του 1997, η Ελλάδα συμμετείχε στη Eurovision δέκα εννέα φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση, η οποία ήρθε δύο φορές: το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ και το 1992 με το τραγούδι "Όλου του Κόσμου η Ελπίδα" της Κλεοπάτρας. Το χειρότερο αποτέλεσμα της Ελλάδας ήταν η 19η θέση το 1990 με το τραγούδι "Χωρίς Σκοπό" των Χρήστου Κάλοου και Wave.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### Εσωτερική επιλογή
Στις 2 Δεκεμβρίου 1996, η ΕΡΤ ξεκίνησε μία περίοδο υποβολής προτάσεων από καλλιτέχνες και δημιουργούς, ώστε να επιλέξει τον εκπρόσωπο για τον Διαγωνισμό του 1997. Από τις 203 υποβολές, μία επταμελής επιτροπή, αποτελούμενη από τους Δάφνη Μπόκοτα, Δάφνη Τζαφέρη, Γιώργο Παπαδάκη, Λευτέρη Κογκαλίδη, Αλέξη Κωστάλα, Άκη Έβενη και Σάσα Μανέττα, επέλεξε την ελληνική συμμετοχή.

Τον Φεβρουάριο του 1997, η ΕΡΤ ανακοίνωσε ότι επέλεξε εσωτερικά το τραγούδι «Αν δεν αγαπήσεις δε θ' αγαπηθείς» του Δημοσθένη Στριγκλή ως την ελληνική συμμετοχή για τον Διαγωνισμό του 1997. Αφού επέλεξε το τραγούδι, η ΕΡΤ ξεκίνησε να αναζητά καλλιτέχνη για να το ερμηνεύσει, με τον Στριγκλή να δηλώνει ότι θα ήθελε να το ερμηνεύσει ο ίδιος. Παρόλα αυτά, η ΕΡΤ αποφάσισε να αναζητήσει άλλον καλλιτέχνη για να ερμηνεύσει το τραγούδι και επικοινώνησε με άλλους καλλιτέχνες, όπως τη Δέσποινα Βανδή, τον Διονύση Σχοινά και τη Φιόνα και Μαρία Πολυκανδριώτη. Τελικά, η ΕΡΤ αποφάσισε να αντικαταστήσει το επιλεγμένο τραγούδι, ανακοινώνοντας το τραγούδι «Χόρεψε» της Μαριάννας Ζορμπά ως την ελληνική συμμετοχή.
## Στη Eurovision
Ο Διαγωνισμός Τραγουδιού Eurovision 1997 πραγματοποιήθηκε στο Θέατρο Πόιντ στο Δουβλίνο της Ιρλανδίας στις 3 Μαΐου 1997.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Δάφνη Μπόκοτα.

Η Ελλάδα ερμήνευσε 17η σε σειρά εμφάνισης, μετά τη συμμετοχή της Σουηδίας και πριν τη συμμετοχή της Μάλτας, ενώ κατετάγη δωδέκατη, σημειώνοντας 39 βαθμούς.

### Ψηφοφορία

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1997
Κόλπος του Σαν Φρανσίσκο

thumb|325px|Αεροφωτογραφία της βόρειας πλευράς του κόλπου ένα καθαρό πρωινό του 2014 (φωτογραφία του Doc Searls)
Ο **Κόλπος του Σαν Φρανσίσκο** (αγγλ. *San Francisco Bay*) είναι μεγάλος και πολύ «κλειστός» κόλπος στην Καλιφόρνια των ΗΠΑ, στον Ειρηνικό Ωκεανό. Περιέχει 5 εκβολές ποταμών, για τούτο και χαρακτηρίζεται ως *εκβολικός* κόλπος (*estuary*). Είναι γνωστός για το ότι στη νότια πλευρά του στομίου του είναι κτισμένη η πόλη του Σαν Φρανσίσκο, στην οποία οφείλει και την ονομασία του, ενώ στο εσωτερικό του βρίσκονται και οι σημαντικές και επίσης πολυάνθρωπες πόλεις Σαν Χοσέ και Όουκλαντ.

O Κόλπος του Σαν Φρανσίσκο δέχεται τα νερά από το 40% περίπου της εκτάσεως ολόκληρης της Καλιφόρνια. Οι ποταμοί που τροφοδοτούνται από την έκταση αυτή κατάλήγουν σε εσωτερικούς επιμέρους κόλπους-εκβολές του Κόλπου του Σαν Φρανσίσκο, τον Κόλπο Σασούν και τον Κόλπo Σαν Πάμπλο. Τελικώς εξέρχονται στον ανοικτό Ειρηνικό Ωκεανό από το στόμιο του Κόλπου του Σαν Φρανσίσκο, το Στενό Γκόλντεν Γκέιτ, γνωστό από την ομώνυμη γέφυρα που διέρχεται πάνω από αυτό. Ο κόλπος έχει ανακηρυχθεί υγροβιότοπος Ραμσάρ διεθνούς σημασίας από το 2013, ενώ σε αντιδιαστολή ο λιμένας του Όουκλαντ εντός του κόλπου είναι ένα από τα λιμάνια με τη μεγαλύτερη εμπορική κίνηση φορτίων σε όλη τη δυτική ακτή των ΗΠΑ.

## Μέγεθος
Η έκταση του Κόλπου του Σαν Φρανσίσκο έχει εκτιμηθεί από χίλια έως 4.100 τετραγωνικά χιλιόμετρα, αναλόγως με το ποιοι εσωτερικοί κόλποι, μέρη εκβολών και υγροβιότοποι περιλαμβάνονται στον υπολογισμό. Ο κυρίως κόλπος έχει εύρος (ανατολή-δύση) από 5 έως 19 χιλιόμετρα και μήκος από 77 έως 97 χιλιόμετρα.

## Παραπομπές


## Βιβλιογραφία
* *[https://archive.org/stream/bayofsanfrancisc00lewi#page/n7/mode/2up The Bay of San Francisco: The metropolis of the Pacific Coast and its suburban cities: A history]*, τόμος I, Lewis Publishing Company, Σικάγο 1892 

Σαν Φρανσισκο
Κατηγορία:Γεωγραφία της Καλιφόρνια
Κατηγορία:Υγροβιότοποι
Κατηγορία:Αξιοθέατα στις Ηνωμένες Πολιτείες
Βέλικο Μπλάσκο

Το **Βέλικο Μπλάσκο** (βοσν. *Veliko Blaško*, σερβ. Велико Блашко) είναι χωριό που ανήκει στον Δήμο του Λάκτασι, στο βόρειο μέρος της Σερβικής Δημοκρατίας της Βοσνίας και Ερζεγοβίνης.

## Δημογραφία και γεωγραφία
Σύμφωνα με την απογραφή του 2013 ο πληθυσμός του Βέλικο Μπλάσκο ήταν 1.473 κάτοικοι, έναντι 948 κατοίκων το 1991. Το χωριό είναι κτισμένο σε μέσο υψόμετρο περίπου 160-200 μέτρα πάνω από την επιφάνεια της θάλασσας και απέχει περίπου 5 χιλιόμετρα νότια από την κωμόπολη Λάκτασι.

## Παραπομπές


Βελικο Μπλασκο
Συμμετοχή της Ελλάδας στη Eurovision 1996

Η Ελλάδα συμμετείχε στον Διαγωνισμό Τραγουδιού Eurovision 1996 που πραγματοποιήθηκε στις 18 Μαΐου στο Όσλο της Νορβηγίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) επέλεξε εσωτερικά τη Μαριάννα Ευστρατίου ως την εκπρόσωπο της Ελλάδας με το τραγούδι «Εμείς Φοράμε το Χειμώνα Ανοιξιάτικα», το οποίο κατέληξε στην 14η θέση του τελικού της Eurovision, με 36 βαθμούς. 

## Ιστορικό
Πριν το διαγωνισμό του 1996, η Ελλάδα συμμετείχε στη Eurovision δέκα οκτώ φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση, η οποία ήρθε δύο φορές: το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ και το 1992 με το τραγούδι "Όλου του Κόσμου η Ελπίδα" της Κλεοπάτρας. Το χειρότερο αποτέλεσμα της Ελλάδας ήταν η 19η θέση το 1990 με το τραγούδι "Χωρίς Σκοπό" των Χρήστου Κάλοου και Wave.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.

## Πριν τη Eurovision

### Εσωτερική επιλογή
Η ΕΡΤ αποφάσισε να επιλέξει εσωτερικά τον εκπρόσωπο της Ελλάδας για τον Διαγωνισμό του 1996. Μετά από μια περίοδο υποβολής προτάσεων, μία κριτική επιτροπή που συστάθηκε από την ΕΡΤ, επέλεξε το τραγούδι «Εμείς Φοράμε το Χειμώνα Ανοιξιάτικα» της Μαριάννας Ευστρατίου.

## Στη Eurovision
Η Ευρωπαϊκή Ραδιοτηλεοπτική Ένωση (EBU), σε μία προσπάθεια περιορισμού του αυξανόμενου αριθμού χωρών που επιθυμούσαν να συμμετάσχουν στον Διαγωνισμό, έστειλε ηχογραφημένες τις συμμετοχές σε κριτικές επιτροπές από όλες τις συμμετέχουσες χώρες, μερικές εβδομάδες πριν τον Διαγωνισμό. Οι επιτροπές άκουσαν τα τραγούδια και βαθμολόγησαν τα δέκα αγαπημένα τους. Από τις 29 χώρες που επιθυμούσαν να συμμετάσχουν (η διοργανώτρια χώρα Νορβηγία προκρίθηκε αυτόματα στον τελικό), μόνο οι 22 πρώτες μπόρεσαν να συμμετάσχουν στον Διαγωνισμό. Η Ελλάδα κατέλαβε τη 12η θέση με 45 βαθμούς κι έτσι της επετράπη να διαγωνιστεί στη σκηνή του Όσλο.

Ο Διαγωνισμός Τραγουδιού Eurovision 1996 πραγματοποιήθηκε στο Oslo Spektrum στο Όσλο της Νορβηγίας στις 18 Μαΐου 1996.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Δάφνη Μπόκοτα.

Η Ελλάδα ερμήνευσε 10η σε σειρά εμφάνισης, μετά τη συμμετοχή της Ελβετίας και πριν τη συμμετοχή της Εσθονίας, ενώ κατετάγη δέκατη τέταρτη, σημειώνοντας 36 βαθμούς.

### Ψηφοφορία

#### Προκριματικός γύρος

#### Τελικός

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1996
Κεντρική Τράπεζα του Αφγανιστάν

Η **Κεντρική Τράπεζα του Αφγανιστάν** (αγγλ.: **, νταρί: بانک مرکزی افغانستان; παστού: د افغانستان بانک) είναι το ίδρυμα που λειτουργεί ως τραπεζίτης (Κεντρική Τράπεζα) του Αφγανιστάν. Ρυθμίζει όλες τις τραπεζικές νομισματικές συναλλαγές στη χώρα. Ιδρύθηκε το 1939 και είναι εξ ολοκλήρου κρατική. Δραστηριοποιείται στην ανάπτυξη πολιτικών για την προώθηση της οικονομικής ενσωμάτωσηςκαι είναι μέλος της Συμμαχίας για την Οικονομική Ενσωμάτωση (*Alliance for Financial Inclusion*).

Η Τράπεζα έχει σήμερα περίπου 52 υποκαταστήματα σε όλη τη χώρα, με επτά από αυτά στην Καμπούλ, όπου βρίσκεται η έδρα της. Από τον Αύγουστο του 2024 η χώρα είναι σε καθεστώς κεφαλαιακών ελέγχων (*capital controls*) και οι πελάτες των τραπεζών δεν μπορούν να αποσύρουν περισσότερα από 150.000 αφγάνι (περίπου 2.000 δολάρια) την εβδομάδα.

## Σήμα της Τράπεζας
Το σήμα της Κεντρικής Τράπεζας του Αφγανιστάν περιλαμβάνει το όνομα της τράπεζας στη γλώσσα παστού στην κορυφή και σε λατινική γραφή στο κάτω μέρος, το έτος 1939 κατά το οποίο ιδρύθηκε, και μια απεικόνιση ενός νομίσματος της ελληνιστικής εποχής νόμισμα εποχής, με το ελληνικό κείμενο, «», που εκδόθηκε κατά την βασιλεία του Ευκρατίδη Α΄ της Βακτρίας.

## Αποστολή
Τα βασικά καθήκοντα της Τράπεζας είναι: 

* Η διατύπωση, υιοθέτηση και εκτέλεση της νομισματικής πολιτικής του Αφγανιστάν.
* Η κατοχή και διαχείριση των συναλλαγματικών αποθεμάτων της χώρας.
* Η εκτύπωση και έκδοση των αφγανικών τραπεζογραμματίων και κερμάτων.
* Η λειτουργία ως τραπεζίτης, σύμβουλος και ως φορολογικός πράκτορας του κράτους.
* Η αδειοδότηση, ρύθμιση και εποπτεία των τραπεζών, ανταλλακτηρίων συναλλάγματος, παρόχων υπηρεσιών χρήματος, διαχειριστών συστημάτων πληρωμών, παρόχων υπηρεσιών κινητών αξιών, διαχειριστών συστημάτων μεταφοράς κινητών αξιών.
* Η δημιουργία, διατήρηση και προώθηση υγιών και αποτελεσματικών συστημάτων για πληρωμές, για μεταβιβάσεις τίτλων που εκδίδονται από το κράτος ή την ίδια, καθώς και για την εκκαθάριση και τον διακανονισμό πράξεων πληρωμής και συναλλαγών σε τέτοιους τίτλους.
* Η παραλαβή και διαχείριση αιτήσεων από τράπεζες του εξωτερικού που επιθυμούν να δραστηριοποιηθούν στο Αφγανιστάν.

## Παραπομπές


## Εξωτερικοί σύνδεσμοι
* Επίσημος ιστότοπος

Αφγανισταν
Κατηγορία:Οικονομία του Αφγανιστάν
Βιέ-Κοντέ

Το **Βιέ-Κοντέ** (, , ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Λεονάρντο Εξπρές

μικρογραφία|Εσωτερικό τμήμα του τρένου
μικρογραφία|Οθόνη LCD
μικρογραφία|Το λογότυπο της Leonardo Express
Το **Leonardo Express** είναι μια σιδηροδρομική υπηρεσία αεροδρομίου που συνδέει το κέντρο της Ρώμης με το μεγαλύτερο αεροδρόμιό της, το αεροδρόμιο Leonardo da Vinci-Fiumicino, στην περιοχή του Λάτσιο, στην κεντρική Ιταλία.

## Υπηρεσία
Η υπηρεσία λειτουργεί από την Trenitalia και χρειάζεται 32 λεπτά για να διανύσει τα 37 χιλιόμετρα μεταξύ των δύο στάσεων. 

Η υπηρεσία ξεκίνησε τον Δεκέμβριο του 1989.

Το Leonardo Express εκτελεί δρομολόγια κάθε 15 λεπτά, ενώ σε ορισμένα χρονικά διαστήματα η συχνότητα φτάνει τα 30 λεπτά ανά αμαξοστοιχία. Ο σιδηροδρομικός σταθμός Fiumicino Aeroporto βρίσκεται εντός του αεροδρομίου και είναι εύκολα προσβάσιμος.

Το 2023, η Trenitalia ανακοίνωσε σε συνεργασία με τον φορέα εκμετάλλευσης του Fiumicino Aeroporti di Roma και την ITA Airways ότι σχεδίαζαν να προσφέρουν ένα συνδυασμένο εισιτήριο σιδηρόδρομου-αεροπορικού εισιτηρίου που θα επέτρεπε επίσης στους επιβάτες να ελέγχουν τις αποσκευές τους για το αεροπορικό ταξίδι στο σταθμό Fiumicino.

## Σιδηροδρομικό υλικό
Η υπηρεσία εκτελείται εξ ολοκλήρου από συρμούς τύπου EMU ETR 425 «Jazz» με "χρώμα αεροδρομίου", το οποίο αποτελείται κυρίως από λευκό, κόκκινο και πράσινο και θυμίζει την ιταλική σημαία. Αυτά τα τρένα κυκλοφορούν στη γραμμή από τον Ιούλιο του 2015.

## Αναφορές

Κατηγορία:Μεταφορές στη Ρώμη
Κατηγορία:Σελίδες με μη επιθεωρημένες μεταφράσεις
Συμμετοχή της Ελλάδας στη Eurovision 1991

Η Ελλάδα συμμετείχε στον Διαγωνισμό Τραγουδιού Eurovision 1991 που πραγματοποιήθηκε στις 4 Μαΐου στη Ρώμη της Ιταλίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 29 Μαρτίου 1991. Νικήτρια αναδείχθηκε η Σοφία Βόσσου με το τραγούδι «Η Άνοιξη», το οποίο κατέληξε στην 13η θέση του τελικού της Eurovision, με 36 βαθμούς.

## Ιστορικό
Πριν το διαγωνισμό του 1991, η Ελλάδα συμμετείχε στη Eurovision δέκα τρεις φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ. Το χειρότερο αποτέλεσμα της Ελλάδας ήταν η 19η θέση το 1990 με το τραγούδι "Χωρίς Σκοπό" των Χρήστου Κάλοου και Wave.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### ''Ελληνικός Τελικός 1991''
Η ΕΡΤ διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 1991, ο οποίος διεξήχθη στις 29 Μαρτίου στα στούντιο της ΕΡΤ με παρουσιάστρια τη Δάφνη Μπόκοτα και μεταδόθηκε ζωντανά από την ΕΤ1. Τα τραγούδια παρουσιάστηκαν με τα βίντεο κλιπ τους. Νικήτρια αναδείχθηκε η Σοφία Βόσσου με το τραγούδι «Η Άνοιξη». Το αποτέλεσμα καθορίστηκε από μία κριτική επιτροπή.

## Στη Eurovision
Ο Διαγωνισμός Τραγουδιού Eurovision 1991 πραγματοποιήθηκε στο Στούντιο 15 της Cinecittà στη Ρώμη της Ιταλίας στις 4 Μαΐου 1991.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Δάφνη Μπόκοτα.

Η Ελλάδα ερμήνευσε 4η σε σειρά εμφάνισης, μετά τη συμμετοχή της Μάλτας και πριν τη συμμετοχή της Ελβετίας, ενώ κατετάγη δέκατη τρίτη, σημειώνοντας 36 βαθμούς.

### Ψηφοφορία

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1991
Δομή θήτα

Μια **δομή θήτα** (theta structure) είναι μια ενδιάμεση δομή που σχηματίζεται κατά την αντιγραφή ενός κυκλικού μορίου DNA. Δύο διχάλες αντιγραφής μπορούν να προχωρήσουν ανεξάρτητα γύρω από τον δακτύλιο του DNA και όταν τις δούμε από ψηλά η δομή μοιάζει με το ελληνικό γράμμα "θήτα" (θ). Αρχικά ανακαλύφθηκε από τον John Cairns και οδήγησε στην κατανόηση ότι (σε αυτήν την περίπτωση) η αμφίδρομη αντιγραφή του DNA θα μπορούσε να λάβει χώρα. Η απόδειξη της αμφίδρομης φύσης προήλθε από την παροχή των αντιγραφόμενων κυττάρων με έναν παλμό τριτιωμένης θυμιδίνης, που σβήνει γρήγορα και στη συνέχεια αυτοραδιογράφηση (autoradiographing). Τα αποτελέσματα έδειξαν ότι η ραδιενεργή θυμιδίνη ενσωματώθηκε και στις δύο διχάλες της δομής θήτα, όχι μόνο σε μία, υποδεικνύοντας σύνθεση και στις δύο διχάλες σε αντίθετες κατευθύνσεις γύρω από τον βρόχο.
## Παραπομπές

Κατηγορία:Αντιγραφή DNA
Πανεπιστήμιο της Καλιφόρνια (Σάντα Μπάρμπαρα)

Το **Πανεπιστήμιο της Καλιφόρνιας, Σάντα Μπάρμπαρα** (**UC Santa Barbara** ή **UCSB**)  είναι δημόσιο ερευνητικό πανεπιστήμιο στην κομητεία Σάντα Μπάρμπαρα στην Καλιφόρνια των ΗΠΑ. Ανιχνεύοντας τις ρίζες του πίσω στο 1891 ως ανεξάρτητο κολέγιο δασκάλων, το πανεπιστήμιο εντάχθηκε στο σύστημα του Πανεπιστημίου της Καλιφόρνια το 1944. Είναι η τρίτη παλαιότερη πανεπιστημιακή πανεπιστήμιο στο σύστημα, μετά το Πανεπιστήμιο του Μπέρκλεϋ και το UCLA.

Η πανεπιστημιούπολη βρίσκεται στην τοποθεσία μπροστά στον ωκεανό ενός μετασκευασμένου αεροπορικού σταθμού Πεζοναυτών της εποχής του Β' Παγκοσμίου Πολέμου και είναι οργανωμένη σε τρία προπτυχιακά κολέγια και δύο μεταπτυχιακά, προσφέροντας περισσότερα από 200 πτυχία και προγράμματα. Κατατάσσεται μεταξύ των «R1: Διδακτορικά Πανεπιστήμια – Πολύ υψηλή ερευνητική δραστηριότητα» και θεωρείται ως Public Ivy. Το πανεπιστήμιο διαθέτει 12 εθνικά ερευνητικά κέντρα και ινστιτούτα, συμπεριλαμβανομένου του Ινστιτούτο Θεωρητικής Φυσικής Καβλί και της NSF Quantum Foundry. Σύμφωνα με το Εθνικό Ίδρυμα Επιστημών, το πανεπιστήμιο δαπάνησε 238 εκατομμύρια δολάρια για έρευνα και ανάπτυξη το οικονομικό έτος 2018, κατατάσσοντάς το στην 100η θέση στη χώρα. Το πανεπιστήμιο εξελέγη στην Ένωση Αμερικανικών Πανεπιστημίων το 1995.

Οι απόφοιτοι, η σχολή και οι ερευνητές του πανεπιστημίου περιλαμβάνουν 14 νομπελίστες, 1 μετάλλιο Φιλντς, 39 μέλη της Εθνικής Ακαδημίας Επιστημών, 29 μέλη της Εθνικής Ακαδημίας Μηχανικής και 49 μέλη της Αμερικανικής Ακαδημίας Τεχνών και Επιστημών. 

## Παραπομπές


## Εξωτερικοί σύνδεσμοι
* 
* 

Καλιφορνια (Σαντα Μπαρμπαρα)
Κατηγορία:Καλιφόρνια
Χάλα Ασσυρίας

Η **Χάλα** ήταν μια αρχαία πόλη της Ασσυρίας.

Την ύπαρξη της πόλεως επιβεβαιώνουν οι αρχαίοι συγγραφείς Ισίδωρος ο Χαρακηνός, ο Διόδωρος ο Σικελιώτης που την αναφέρει ως **Κελωνές**, καθώς και ο Τάκιτος ως **Halus**. Απείχε 5 σχοίνους από την οροσειρά του Ζάγρου. Από την πόλη αυτή, η γύρω περιοχή ονομάστηκε *Χαλωνίτις*. Επρόκειτο για τα σύνορα της Ασσυρίας με την γειτονική Μηδία.

Η πόλη επρόκειτο για προσφυγικό συνοικισμό Βοιωτών που μετέφερε στα μέρη αυτά δια της βίας ο σάχης της Περσίας Ξέρξης Α΄, κατά την διάρκεια των Περσικών πολέμων. Ίσως αυτοί οι Έλληνες πρόσφυγες να εγκαταστάθηκαν σε έναν παλαιότερο ασσυριακό οικισμό με το όνομα **Khalmanu** που βρισκόταν στα σύνορα Βαβυλωνίας και Μηδίας. Ήδη όταν πέρασε στα μέρη αυτά ο Μέγας Αλέξανδρος (324 π.Χ.), οι απόγονοι των Ελλήνων ήταν δίγλωσσοι και διεφύλατταν κάποια ελληνικά έθιμα. Κατά την διάρκεια της Σελευκιδικής κυριαρχίας η Χάλα ήταν η έδρα της Χαλωνίτιδος. Ο Τάκιτος αναφέρει ότι στην πόλη αυτή -όπως και στις άλλες πόλεις της Μεσοποταμίας- έστειλαν οι Ρωμαίοι το 31 μ.Χ. κάποιον Πάρθο που προσποιείτο πως ήταν ο Τιριδάτης Β΄ για να τον χρησιμοποιήσουν ενάντια στον Αρτάβανο Β΄. Κατά την διάρκεια της δυναστείας των Σασσανιδών Περσών η πόλη προφανώς πήρε το όνομα Peroz Kavad, δηλαδή ο νικηφόρος Καβάδης, όνομα των Περσών ηγεμόνων.

Στην θέση της αρχαίας Χάλας βρίσκεται η σημερινή πόλη Sarpol-e Zahab (παλαιότερα ονομαζόταν Hulwan) της επαρχίας Κερμανσάχ του δυτικού Ιράν.

## Παραπομπές


Κατηγορία:Αρχαίες πόλεις της Μεσοποταμίας
Οικογένεια Παπαδοπούλου (Βενετία)

μικρογραφία| Βενετία, Palazzo Foresti Papadopoli με το έμβλημα της οικογένειας.
Η οικογένεια Παπαδοπούλου της Κρήτης  είναι μια ευγενής ελληνική οικογένεια η οποία κατάγεται από την επίσης  ευγενή οικογένεια των Σκορδύλων .Κλάδος αυτών εγκαταστάθηκε  στη Βενετία στα τέλη του 18ου αιώνα. 

## Ιστορία
Καταγόμενοι από τον οίκο των Σκορδύλων. Πιθανόν μέλη της να μετακόμισαν στο Ηράκλειο από τα Σφακιά επειτά από μακροχρόνια βεντέτα με την οικογένεια των Πάτερων.

Ο φερόμενος την Κρητική Ευγένεια διέμενε στο Χάνδακα. Πάντως υπήρχαν και μη ευγενείς κλάδοι οι οποίοι διέμεναν στα Χανιά και στον Χάνδακα.

Κλάδος αυτών τον 16ο αιώνα μετακόμισε στην Κέρκυρα και το 1791 εντάχθηκαν στο τοπικό συμβούλιο ευγενών.   

Ο πρώτος που εγκαταστάθηκε μόνιμα στη λιμνοθάλασσα της Βενετίας ήταν ο Άγγελος, στο δεύτερο μισό του 18ου αιώνα, αρχικά για λόγους σπουδών, στη συνέχεια ασχολήθηκε με τραπεζικές και εμπορικές επιχειρήσεις, που αργότερα συνέχισε ο αδελφός του Ιωάννης.  Το 1791 απέκτησαν την πολυπόθητη Βενετική Υπηκοότητα. 

Μετά την πτώση της Δημοκρατίας της Βενετίας με το Κυρίαρχο Ψήφισμα της 29ης Αυγούστου 1821 η οικογένεια αναγνωρίστηκε ως ευγενής από την Αυστριακή Αυτοκρατορία και το 1858 τους απονεμήθηκε επίσης ο κληρονομικός τίτλος του κόμη.[μικρογραφία| Οικόσημο της οικογένειας Papadopoli παρόν στην πρόσοψη του Palazzo Foresti Papadopoli στη [Βενετία .]]

## Γνωστά Μέλη
Στα αξιόλογα μέλη περιλαμβάνονται:

* Τζουάνες Παπαδόπουλος (1618-1700;) ήταν πατέρας του Νικόλαου και ανώτατος υπάλληλος της Βενετίας με την πτώση του Χάνδακος μετακόμισε με την οικογένεια του στην Πάντοβα

* Νικόλαος Παπαδόπουλος Κομνηνός (1655-1740) ήταν  Ιταλός θεολόγος, φιλόσοφος και νομομαθής

* Αντώνιος ( 1802 - 1844 ), ήταν διανοούμενος και επιχειρηματίας .
* οι αδελφοί Νικόλαος ( 1841 - 1922 ) και Άγγελος 1843 - 1919 ) του Ιωάννη, ήταν πατριώτες και πολιτικοί της Ιταλίας.
## Συνδέσεις με άλλες οικογένειες και παρακλάδια
Η οικογένεια Παπαδοπούλου της Κρήτης έχει πλήθος συνδέσεις με άλλες οικογένειες παρακατω ακολουθούν οι ποιο γνωστές.

***Παπαδόπουλος-Κομνηνός*** 

Η οικογένεια των Παπαδόπουλων Κομνηνών ήταν παρακλάδι της οικογένειας στην Πάντοβα της Ιταλίας το παρακλάδι εξαφανίστηκε το **1740** με τον θάνατο του Νικολάου Κομνηνού Παπαδόπουλου.

## Παραπομπές


## Πηγές
* PAPADOPOLI, in Enciclopedia Italiana, Roma, Istituto dell'Enciclopedia Italiana, 1935. URL consultato il 28 dicembre 2024.
* 

## Εξωτερικοί σύνδεσμοι
* 

Παπαδοπουλου
Κατηγορία:Ευγενείς οικογένειες των Επτανήσων
Πατρίς, θρησκεία, οικογένεια

Η φράση **Πατρίς, θρησκεία, οικογένεια** αποτελεί μια διαδεδομένη φράση στον ελληνικό λόγο και στην ελληνική πολιτική σκηνή, έχοντας αναδυθεί από τους κόλπους της εκκλησίας. Ταυτίζεται με τον χώρο του συντηρητισμού στην Ελλάδα και του χώρου της δεξιάς η συγκεκριμένη φράση, ως εκπροσωπούσα τα ιδανικά της Ελληνικής κοινωνίας.

Η ιστορία της φράσης αναγάγεται πίσω στο 1851 όπου και εικάζεται ότι ακούστηκε για πρώτη φορά από τα χείλη του θεολόγου και στοχαστή Απόστολου Μακράκη. Από τη δεκαετία του 1880 το τρίπτυχο *πατρίς, θρησκεία, οικογένεια* υιοθετείται από διαφόρους χριστιανικούς κύκλους ώστε να χρησιμοποιήσουν τη θρησκεία ως αναπόσπαστο κομμάτι του ελληνισμού και της ελληνικής οικογένιεας έναντι στα νεωτερικά κινήματα. Κάνει, επιπλέον, ξανά την εμφάνισή του κατά τη διάρκεια των Ευαγγελικών ενώ διαδραμάτισε σημαντικό ρόλο ως συνθηματική φράση κατά τη διάρκεια του καθεστώτος της 4ης Αυγούστου και της μεταπολεμικής Ελλάδος.

## Παραπομπές



Κατηγορία:Συντηρητισμός

Κατηγορία:Ελλάδα
Κόλλινς (Τζόρτζια)

Το **Κόλλινς** () είναι πόλη στην πολιτεία της Τζόρτζια των Ηνωμένων Πολιτειών. Διοικητικά υπάγεται στην κομητεία Τάτναλλ και σύμφωνα με την απογραφή του 2020, είχε πληθυσμό 540 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 1,0 τετραγωνικό μίλι (2,6 km2), το σύνολο της γης.

## Παραπομπές


Κατηγορία:Πόλεις της Τζόρτζια
Σεμί (Νορ)

Το **Σεμί** (, ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Μάντσεστερ (Τζόρτζια)

Το **Μάντστεστερ** () είναι πόλη στην πολιτεία της Τζόρτζια των Ηνωμένων Πολιτειών. Διοικητικά υπάγεται στις κομητείες Μεριγουέδερ και Τάλμποτ. Σύμφωνα με την απογραφή του 2020, είχε πληθυσμό 3,584 κατοίκους.

Σύμφωνα με το Γραφείο Απογραφής των ΗΠΑ, το Μάντσεστερ έχει συνολική έκταση 8,0 τετραγωνικά μίλια (21 km2), εκ των οποίων 0,04 τετραγωνικά μίλια (0,10 km2) είναι νερό.

## Παραπομπές


Κατηγορία:Πόλεις της Τζόρτζια
Μίλτον (Τζόρτζια)

Το **Μίλτον** () είναι πόλη στην πολιτεία της Τζόρτζια των Ηνωμένων Πολιτειών. Διοικητικά υπάγεται στην κομητεία Φούλτον και σύμφωνα με την απογραφή του 2020, είχε πληθυσμό 4,129 κατοίκους.

Σύμφωνα με το Γραφείο Απογραφής των ΗΠΑ, η πόλη του Μίλτον έχει συνολική έκταση 39,2 τετραγωνικά μίλια (101,4 km2), από τα οποία 38,5 τετραγωνικά μίλια (99,8 km2) είναι ξηρά και 0,62 τετραγωνικά μίλια (1,6 km2), είναι νερό.Το υψόμετρο κυμαίνεται από 950 έως 1.280 πόδια (290 έως 390 μέτρα) πάνω από την επιφάνεια της θάλασσας.

## Παραπομπές


Κατηγορία:Πόλεις της Τζόρτζια
Νιούτον (Τζόρτζια)

Το **Νιούτον** () είναι πόλη στην πολιτεία της Τζόρτζια των Ηνωμένων Πολιτειών και η έδρα της κομητείας Μπέικερ. Σύμφωνα με την απογραφή του 2020, είχε πληθυσμό 602 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 3,0 τετραγωνικά μίλια (7,8 km2), εκ των οποίων 2,9 τετραγωνικά μίλια (7,5 km2) είναι ξηρά και 0,12 τετραγωνικά μίλια (0,3 km2) είναι νερό.

## Παραπομπές


Κατηγορία:Πόλεις της Τζόρτζια
Βουκόσαβλιε

Το **Βουκόσαβλιε** (βοσν. *Vukosavlje*, σερβ. Вукосавље) είναι οικισμός και Δήμος στα ανατολικά του βόρειου τμήματος της Σερβικής Δημοκρατίας της Βοσνίας και Ερζεγοβίνης, στην περιοχή Ποσάβινα. Σύμφωνα με την απογραφή του 2013 ο πληθυσμός του οικισμού ήταν 713 κάτοικοι, ενώ ο πληθυσμός του δήμου, που περιλαμβάνει δώδεκα οικισμούς, ήταν 4.667 κάτοικοι. Αυτός ο μικρός δήμος δημιουργήθηκε από μέρος του προ του Πολέμου της Βοσνίας Δήμου του Όντζακ, στο οποίο προστέθηκαν μερικές τοπικές κοινότητες από τον Δήμο της Μόντριτσα.

## Δημογραφία και γεωγραφία
Το 1991 ο πληθυσμός των εδαφών του σημερινού Δήμου του Βουκόσαβλιε ήταν 8.241 κάτοικοι, εκ των οποίων το 43,01% ήταν Κροάτες το 35,77% Μποσνιάκοι (Μουσουλμάνοι της Βοσνίας) και το 16,65% Σέρβοι, ενώ το 2013 ο πληθυσμός είχε μειωθεί σε 4.667 κατοίκους, από τους οποίους το 46,71% ήταν Μποσνιάκοι, το 32,48% Σέρβοι και το 16,63% Κροάτες. Ο οικισμός (χωριό) Βουκόσαβλιε είχε πληθυσμό 852 κατοίκους το 1991 και σήμερα δεν είναι ο πολυπληθέστερος, αλλά ο τρίτος σε πληθυσμό οικισμός του δήμου του, πίσω από το Γιάκες και το Μόντριτσκι Λουγκ.

Η έκταση του Δήμου του Βουκόσαβλιε είναι 94,9 τετραγωνικά χιλιόμετρα. Ο ομώνυμος οικισμός είναι ενωμένος σχεδόν οικιστικώς με το Γιάκες, ευρισκόμενος σε υψόμετρο 118 μέτρα πάνω από την επιφάνεια της θάλασσας, κοντά στην αριστερή (βόρεια) όχθη του ποταμού Μπόσνα. Απέχει σε ευθεία γραμμή 125 χιλιόμετρα βορείως από το κέντρο του Σαράγεβο.

## Παραπομπές
Μόντριτσκι Λουγκ

Το **Μόντριτσκι Λουγκ** (βοσν. *Modrički Lug*, σερβ. Модрички Луг) είναι χωριό που ανήκει στον Δήμο του Βουκόσαβλιε, στο βόρειο τμήμα της Σερβικής Δημοκρατίας της Βοσνίας και Ερζεγοβίνης.

## Δημογραφία και γεωγραφία
Σύμφωνα με την απογραφή του 2013 ο πληθυσμός του Μόντριτσκι Λουγκ ήταν 1.030 κάτοικοι, έναντι 1.033 κατοίκων το 1991 (τότε όμως το 97,57% του πληθυσμού ήταν Μουσουλμάνοι). Το χωριό είναι κτισμένο διάσπαρτα, σε μέσο υψόμετρο περίπου 100 μέτρα πάνω από την επιφάνεια της θάλασσας.

## Παραπομπές


Μοντριτσκι Λο
Σέρο δε λα Μουέρτε

Το **Σέρο δε λα Μουέρτε** (ισπ. *Cerro de la Muerte*) είναι βουνό στην Κόστα Ρίκα με υψόμετρο της υψηλότερης κορυφής του (*Cerro Buenavista*) 3.491 μέτρα πάνω από την επιφάνεια της θάλασσας. Βρίσκεται στην Επαρχία του Σαν Χοσέ, μέσα στο Εθνικό Πάρκο Ταπαντί, και είναι το υψηλότερο βουνό σε όλο το μήκος του Παναμερικανικού Αυτοκινητοδρόμου.

## Ονομασία και ιστορία
Η ονομασία του βουνού σημαίνει «Βουνό/κορυφή του θανάτου» και οφείλεται στο ότι μέχρι τις αρχές του 20ού αιώνα η διάσχιση του ορεινού όγκου από την Κεντρική Κοιλάδα σήμαινε ένα ταξίδι τριών ή τεσσάρων ημερών με άλογο, ή πέντε ημερών με τα πόδια, οπότε αρκετοί απροετοίμαστοι ταξιδιώτες πέθαιναν από το κρύο και τις κακουχίες όταν ο καιρός ήταν τραχύς. Για τον λόγο αυτόν εξάλλου, δημιουργήθηκαν τρία καταφύγια-σταθμοί κατά μήκος της διαδρομής με απόφαση του κοινοβουλίου της χώρας (Νο. 45 της 5ης Αυγούστου 1908), που ανεγέρθηκαν από το 1910 μέχρι το 1912: το «División», το «La Muerte» και το «Ojo de Agua», ανά διαστήματα περίπου 10 έως 12 ωρών πεζοπορίας. Σε αυτά υπήρχαν αρκετά καυσόξυλα για να ανάβει ο κάθε επισκέπτης τη θερμάστρα. 

Το 1990 το Υπουργείο Πολιτισμού της Κόστα Ρίκα ανεγνώρισε την ιστορική σημασία των καταφυγίων, που είχαν περιπέσει σε αχρησία, και στις 20 Νοεμβρίου 2016 το «Casa Refugio Ojo de Agua» αποκαταστάθηκε και είναι σήμερα ένα μικρό μουσείο.

## Περιγραφή
Αμαξιτή οδός που αρχίζει από τον Παναμερικανικό Αυτοκινητόδρομο (το τμήμα του οποίου στην Κόστα Ρίκα ονομάζεται «Εθνική Οδός 2»), στο 89ο χιλιόμετρό του, οδηγεί στην κορυφή του βουνού όπου βρίσκονται οι κεραίες των τηλεπικοινωνιών. Με μια σύντομη οδοιπορία μπορεί κάποιος να φθάσει σε μία ακομα κορυφή χωρίς να χρειάζεται ορειβατικός ή αναρριχητικός εξοπλισμός. Σε αυτά τα υψόμετρα, η θερμοκρασία μπορεί να πέσει κάτω από το μηδέν προς το τέλος της νύκτας, αλλά ανέρχεται γρήγορα το πρωί. Οι χαμηλότερες θερμοκρασίες που έχουν σημειωθεί είναι κάτω από τους −6° C.

Το Σέρο δε λα Μουέρτε ανήκει στην Οροσειρά της Ταλαμάνκα, η οποία εκτείνεται από την ανατολική Κόστα Ρίκα μέχρι και τον δυτικό Παναμά. Η οροσειρά αποτελούσε μια ηφαιστειακή νησίδα στο απώτατο γεωλογικό παρελθόν, αλλά υψώθηκε εξαιτίας κυρίως της τεκτονικής δραστηριότητας. Ο διαχωρισμός της από άλλους ορεινούς όγκους είχε ως αποτέλεσμα να αναπτύξει πολλά ενδημικά είδη ζώων και φυτών, που συχνά παρουσιάζουν ομοιότητες με αντίστοιχα είδη των Άνδεων.

Οι υψηλότερες περιοχές του βουνού αποτελούν ενδιαίτημα τύπου πάραμο, με μειωμένης αναπτύξεως θάμνους, μπαμπού-νάνους, δενδρόμορφες φτέρες και μικρότερα φυτά όπως βατομουριές και ορχιδέες της υποοικογένειας *[[Cypripedioideae]]*. Κάτω από τη ζώνη αυτή, η φυσική βλάστηση είναι δάσος βελανιδιάς με κατώτερο «όροφο» από μπαμπού και είναι πολύ καλό μέρος για να δει κάποιος το περίλαμπρο κετζάλ.

Σχεδόν τα μισά από τα είδη πτηνών που καταγράφηκαν στο Σέρο δε λα Μουέρτε είναι ενδημικά της Οροσειράς της Ταλαμάνκα.

* Στη νοτιοανατολική πλαγιά της *Cerro Buenavista* υπάρχει σε υψόμετρο 3.200 μέτρων ο «Βιολογικός Σταθμός του Σέρο δε λα Μουέρτε».

## Παραπομπές


Μουερτε, Σερο δε λα
Λα Τσορέρα

Η **Λα Τσορέρα** (ισπ. *La Chorrera*) είναι πόλη και δήμος του κεντρικού Παναμά, πρωτεύουσα ομώνυμου διαμερίσματος της Επαρχίας Δυτικού Παναμά. Η πόλη απέχει περίπου 30&nbsp;χιλιόμετρα νοτιοδυτικά από την πρωτεύουσα της χώρας (την Πόλη του Παναμά), και είναι η τέταρτη μεγαλύτερη σε πληθυσμό πόλη στον Παναμά με 68.896 κατοίκους το 2012.

Η Λα Τσορέρα, είναι γνωστή για τη διεθνή της έκθεση, την κρέμα τσιτσέμε που παρασκευάζεται από καλαμπόκι, αλλά και για την ποδοσφαιρική της ομάδα, τη Σαν Φρανσίσκο F.C., το όνομα της οποίας παραπέμπει στον πολιούχο της Λα Τσορέρα, τον Άγιο Φραγκίσκο της Πάουλα. Υπάρχουν επίσης δύο ομάδες (και ισάριθμα γήπεδα) του μπέιζμπολ.

## Γεωγραφία και κλίμα
thumb|left|Ο καταρράκτης «Ελ Τσόρο δε λα Τσορέρα»
Η Λα Τσορέρα βρίσκεται πάνω στον Παναμερικανικό Αυτοκινητόδρομο, ανάμεσα στην Καπίρα και το Αραϊχάν, και απέχει 7 χιλιόμετρα από τη θάλασσα (την ακτή του Ειρηνικού Ωκεανού).
Η προέλευση της ονομασίας της πόλεως δεν είναι γνωστή με απόλυτη βεβαιότητα, αλλά πιστεύεται ότι η ονομασία οφείλεται στους πολυάριθμους καταρράκτες που βρίσκονται στην περιοχή, καθώς η λέξη *chorro* σημαίνει τον χαμηλό καταρράκτη στην ισπανική γλώσσα. Μερικοί γνωστοί στους κατοίκους καταρράκτες είναι οι *El Chorro de La Chorrera, El Chorro Trinidad* και *El Chorro de Caño Quebrada*.

Το ομώνυμο διαμέρισμα, με έκταση 337 τετραγωνικά χιλιόμετρα και πληθυσμό 133.599 κατοίκους το 2012, ιδρύθηκε στις 12 Σεπτεμβρίου 1855 και έχει θερμό τροπικό κλίμα, με δυνατές εποχικές βροχές από τον Μάιο μέχρι τον Νοέμβριο, που διατηρούν τα πυκνά δάση και βοσκοτόπια του. Τα εύφορα εδάφη δίνουν καλές σοδειές από ανανά, ρύζι, καφέ, πορτοκάλια, μανιόκα, φασόλια και ζαχαροκάλαμο. Επίσης τα δάση του διαμερίσματος της Τσορέρα παρέχουν το 2% της ξυλείας που παράγεται στον Παναμά. Υπάρχει κτηνοτροφία βοοειδών και σε μικρότερο βαθμό χοίρων ελεύθερης βοσκής.

## Παραπομπές


Λα Τσορερα